CELEX: 32013R0318
Language: lv
Date: 2013-04-08 00:00:00
Title: Komisijas Regula (ES) Nr. 318/2013 ( 2013. gada 8. aprīlis ), ar ko pieņem 2016. līdz 2018. gada ad hoc moduļu programmu darbaspēka izlases veida apsekojumam, kas paredzēts ar Padomes Regulu (EK) Nr. 577/98  Dokuments attiecas uz EEZ

9.4.2013   
            
            
               LV
            
            
               Eiropas Savienības Oficiālais Vēstnesis
            
            
               L 99/11
            
         KOMISIJAS REGULA (ES) Nr. 318/2013
   (2013. gada 8. aprīlis),
   ar ko pieņem 2016. līdz 2018. gada ad hoc moduļu programmu darbaspēka izlases veida apsekojumam, kas paredzēts ar Padomes Regulu (EK) Nr. 577/98
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1998. gada 9. marta Regulu (EK) Nr. 577/98 par darbaspēka izlases veida apsekojuma organizēšanu Kopienā (1) un jo īpaši tās 4. panta 2. punktu,
   tā kā:
   
               (1)
            
            
               Saskaņā ar Regulu (EK) Nr. 577/98 ir jānosaka 2016. līdz 2018. gada ad hoc moduļu programmas elementi.
            
         
               (2)
            
            
               Stratēģijā “Eiropa 2020” un tās pamatiniciatīvā “Jaunatne kustībā” aicināts sniegt papildu informāciju par jauniešu stāvokli darba tirgū. Komisijas 2011. gada paziņojumā “Jaunatnes iespēju iniciatīva” (2) ir pausts mudinājums rīkoties Eiropas līmenī vairākās prioritārajās jomās, kas saistītas ar pirmās darba vietas atrašanu.
            
         
               (3)
            
            
               Pamatojoties uz paziņojumu par “Eiropas Mazās uzņēmējdarbības aktu” (3), 2012. gada Komisijas paziņojumā “Virzoties uz ekonomikas atlabšanu ar daudzām jaunām darba vietām” (4), kas ir daļa no Nodarbinātības paketes, tiek pausts mudinājums radīt darba vietas, jo īpaši sekmējot un atbalstot pašnodarbinātību.
            
         
               (4)
            
            
               Sieviešu un vīriešu līdztiesības stratēģijā, kas aptver 2010.–2015. gadu (5), kā līdzekļi sieviešu un vīriešu līdzvērtīgas ekonomiskās neatkarības panākšanai ietverti pasākumi darba un ģimenes dzīves saskaņošanai.
            
         
               (5)
            
            
               Šajā regulā paredzētie pasākumi ir saskaņā ar Eiropas Statistikas sistēmas komitejas atzinumu,
            
         IR PIEŅĒMUSI ŠO REGULU.
   1. pants
   Ar šo ir pieņemta 2016. līdz 2018. gada ad hoc moduļu programma darbaspēka izlases veida apsekojumam, kā tas noteikts pielikumā.
   2. pants
   Šī regula stājas spēkā septītajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2013. gada 8. aprīlī
      
         
            Komisijas vārdā –
         
            priekšsēdētājs
         
         José Manuel BARROSO
      
   
   
      (1)  OV L 77, 14.3.1998., 3. lpp.
   
      (2)  Komisijas paziņojums Eiropas Parlamentam, Padomei, Eiropas Ekonomikas un sociālo lietu komitejai un Reģionu komitejai “Jaunatnes iespēju iniciatīva”, COM(2011) 933 galīgā redakcija, 20.12.2011.
   
      (3)  Komisijas paziņojums Padomei, Eiropas Parlamentam, Eiropas Ekonomikas un sociālo lietu komitejai un Reģionu komitejai “Vispirms domāt par mazākajiem” Eiropas Mazās uzņēmējdarbības akts “Small Business Act”, COM(2008) 394 galīgā redakcija, 25.6.2008.
   
      (4)  Komisijas paziņojums Eiropas Parlamentam, Padomei, Eiropas Ekonomikas un sociālo lietu komitejai un Reģionu komitejai “Virzoties uz ekonomikas atlabšanu ar daudzām jaunām darba vietām”, COM(2012) 173 final, 18.4.2012.
   
      (5)  Komisijas paziņojums Eiropas Parlamentam, Padomei, Eiropas Ekonomikas un sociālo lietu komitejai un Reģionu komitejai “Sieviešu un vīriešu līdztiesības stratēģija (2010.–2015. gads)”, COM(2010) 491, 21.9.2010.
   
      PIELIKUMS
      
         DARBASPĒKA APSEKOJUMS
      
      
         
            Ad hoc moduļu daudzgadu programma
      
      1.   JAUNIEŠI DARBA TIRGŪ
      Mainīgo lielumu saraksts: jādefinē līdz 2014. gada decembrim.
      Pārskata periods: 2016. gads. Dalībvalstis var sniegt datus par visām 52 nedēļām vai par gada otro ceturksni.
      Attiecīgās dalībvalstis un reģioni: visi.
      Izlase: ad hoc moduļa izlasei jāatbilst Komisijas Regulas (EK) Nr. 377/2008 (1) I pielikuma 4. punkta prasībām, proti, izlasei, ko izmanto, lai vāktu informāciju par ad hoc moduļiem, jāsniedz informācija arī par strukturālajiem mainīgajiem lielumiem.
      Rezultātu nosūtīšana: līdz 2017. gada 31. martam.
      2.   PAŠNODARBINĀTĪBA
      Mainīgo lielumu saraksts: jādefinē līdz 2015. gada decembrim.
      Pārskata periods: 2017. gads. Dalībvalstis var sniegt datus par visām 52 nedēļām vai par gada otro ceturksni.
      Attiecīgās dalībvalstis un reģioni: visi.
      Izlase: ad hoc moduļa izlasei jāatbilst Regulas (EK) Nr. 377/2008 I pielikuma 4. punkta prasībām, proti, izlasei, ko izmanto, lai vāktu informāciju par ad hoc moduļiem, jāsniedz informācija arī par strukturālajiem mainīgajiem lielumiem.
      Rezultātu nosūtīšana: līdz 2018. gada 31. martam.
      3.   DARBA UN ĢIMENES DZĪVES SASKAŅOŠANA
      Mainīgo lielumu saraksts: jādefinē līdz 2016. gada decembrim.
      Pārskata periods: 2018. gads. Dalībvalstis var sniegt datus par visām 52 nedēļām vai par gada otro ceturksni.
      Attiecīgās dalībvalstis un reģioni: visi.
      Izlase: ad hoc moduļa izlasei jāatbilst Regulas (EK) Nr. 377/2008 I pielikuma 4. punkta prasībām, proti, izlasei, ko izmanto, lai vāktu informāciju par ad hoc moduļiem, jāsniedz informācija arī par strukturālajiem mainīgajiem lielumiem.
      Rezultātu nosūtīšana: līdz 2019. gada 31. martam.
      
         (1)  OV L 114, 26.4.2008., 57. lpp.